Projek 2010 kry hupstoot | Die Vryburger
Toe die bestuur van Projek 2010 vroeër vanjaar 'n navraag van 'n welmenende Fransman uit Frankryk ontvang, was daar nie enige rede om te dink dat die vriend 'n finansiële bydrae sou maak nie.
Uiteindelik het Projek 2010 se bestuur weer 'n brief uit Frankryk ontvang waarin die bankbesonderhede van Projek 2010 aangevra word.
Groot was die verrassing toe die bestuur op hulle bankstaat sien dat 'n aansienlike bedrag deur die Fransman inbetaal is.
Wat verstommend is, is dat dit op een na, die grootste skenkingsbedrag is wat Projek 2010 vanjaar ontvang het van welmenende donateurs.
Projek 2010 word bestuur en bedryf met finansiële ondersteuning uit die beursies van volksgenote wat maandeliks 'n bydrae maak om die lopende koste van die edel werk wat gedoen word, te help finansier.
Besoek gerus die webblad van Projek 2010 by www.projek2010.co.za
2 thoughts on "Projek 2010 kry hupstoot"
Joffre Papenfus November 27, 2013 at 1:04 pm
Sonder om afbreuk te doen aan die waarde van geldelike steun, is dit verblydend dat ons boodskap begin inslag vind en die volksmoord hier buite ons grense bekend raak.
Dit is egter hartseer dat dit die (voorspelbare) dood en verminking van volksgenote verg, en dat buitestaanders raaksien wat sg. "afrikaners" steeds weier om te rken, of selfs op skynheilige wyse afmaak as "dit was nie die bedoeling nie".
Dirco November 27, 2013 at 2:24 pm
Hallo Joffre, jy het dit mooi raakgevat.
Dit laat my dink aan die tannie wat die stof van die kommende kuiergaste daar ver sien maar oor die hond hier reg voor haar val.